Diari Oficial de la Generalitat Valenciana


Sumari del DOGV 9570, del 06-04-2023 (2023/3493)

RESOLUCIÓ de 29 de març de 2023, del secretari autonòmic de Cultura i Esport, per la qual es regula i concedeix una subvenció directa a la Universitat Politècnica de València per a l'aula-empresa relacionada amb el màster de Gestió Cultural en Institucions Museístiques.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3493


Data del document
:   29-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 29 de març de 2023, del secretari autonòmic de Cultura i Esport, per la qual es regula i concedeix una subvenció directa a la Universitat Politècnica de València per a l'aula-empresa relacionada amb el màster de Gestió Cultural en Institucions Museístiques. [2023/3493]  
La Llei 9/2022, de 30 de desembre, de pressupostos de la Generalitat per a l'exercici 2023, preveu amb càrrec al programa 454.10, Promoció cultural, patrimoni artístic i museus, centre gestor 01, secció 09, servei 03 i capítol IV, la línia de subvenció S8629000, amb la denominació «Aula-empresa relacionada amb el màster de gestió cultural» de la UPV, amb una dotació de 30.000,00 euros, de regulació nominativa i concessió directa, i que té com a descripció i finalitat el finançament de les despeses relatives a la creació i manteniment de l'aula-empresa, per a la realització d'activitats formatives i pràctiques curriculars de l'estudiant del màster de Gestió Cultural en Institucions Museístiques. La beneficiària és la Universitat Politècnica de València.  
  
Aquesta línia de subvenció es troba inclosa en el Pla estratègic de subvencions de la Conselleria d'Educació, Cultura i Esport, per al període 2020-2023, aprovat per Resolució de 23 de març de 2020, del conseller d'Educació, Cultura i Esport, i modificat per la Resolució de 21 de desembre de 2021, del conseller d'Educació, Cultura i Esport, inclosa en el programa 454.10 i vinculada a l'objectiu estratègic 4: Fomentar la presència d'associacions, fundacions i entitats en la vida cultural, com a mitjà per a millorar la participació i l'accés a la cultura i formació dels seus agents.  
L'article 22 de la Llei 38/2003, de 17 de novembre, general de subvencions, estableix en l'apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa, mitjançant resolució, les subvencions previstes nominativament en la Llei de pressupostos de la Generalitat, entenent-se com a tals aquelles que tinguen un objecte, una dotació pressupostària i un destinatari que figuren inequívocament en els seus annexos.  
En aquest sentit, la lletra d) de l'apartat 4 de l'article 160 de l'esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l'apartat 5 del mateix article preveu que l'exercici d'aquesta competència podrà ser delegat.  
D'aquesta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la Secretaria Autonòmica de Cultura i Esport les resolucions de concessió de subvencions de manera directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La Conselleria d'Educació, Cultura i Esport és el departament del Consell al qual, en virtut del que disposa l'article 7 del Decret 5/2019, de 16 de juny, del president de la Generalitat, pel qual es determina el nombre i la denominació de les conselleries i les seues atribucions, li corresponen les competències en matèria de cultura i promoció cultural.  
  
En concret, i dins de la competència de cultura i promoció cultural, de conformitat amb el que es disposa en l'apartat 1 de l'article 13 del Decret 173/2020, de 30 d'octubre, del Consell, d'aprovació del reglament orgànic i funcional de la Conselleria d'Educació, Cultura i Esport, correspon a la Conselleria, a través de la Secretaria Autonòmica de Cultura i Esport, la proposta i execució de la política cultural relativa a museus.  
La Universitat Politècnica de València és una entitat de dret públic amb personalitat jurídica pròpia que desenvolupa activitats de docència, investigació i desenvolupament científic i tecnològic.  
Dins de la seua oferta acadèmica, la Universitat Politècnica de València està impartint el màster universitari en Gestió Cultural amb la finalitat de formar professionals capaços de comprendre la gestió cultural com una forma d'organització integral dels recursos culturals del territori. També es proposa preparar personal tècnic de nivell superior capacitat per a estructurar recursos culturals de qualsevol naturalesa, dissenyant productes eficaços de gestió i que promoguen el sentit social d'explotació sostenible d'aquests.  
Dins de la seua oferta acadèmica, la Universitat Politècnica de València va contemplar durant 2022 la posada en marxa d'una aula-empresa relacionada amb el màster de Gestió Cultural en Institucions Museístiques, i per a finançar-la comptava amb una subvenció nominativa atorgada per la Generalitat Valenciana a través de la Conselleria d'Educació, Cultura i Esport, previsió que es conté novament en la Llei de pressupostos de la Generalitat Valenciana per a l'exercici 2023, a fi de dotar de continuïtat aquesta aula.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. La subvenció que es concedeix en aquesta resolució no necessita la notificació abans esmentada, per no reunir els requisits de l'article 107 del Tractat de funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exerceix activitat econòmica que puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Per tot el que s'ha exposat, havent-se seguit els tràmits que es recullen en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 9/2022, de 30 de desembre, de pressupostos de la Generalitat per a 2023, i en virtut de les competències atribuïdes a la Conselleria d'Educació, Cultura i Esport en el Decret 5/2019, de 16 de juny, del president de la Generalitat, i de la delegació continguda en el resolc primer, apartat 2, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer. Objecte  
Aquesta resolució té com a objecte regular la concessió directa de la subvenció destinada a la Universitat Politècnica de València prevista en la Llei 9/2022, de 30 de desembre, de pressupostos de la Generalitat per a l'exercici 2023 per a l'aula-empresa relacionada amb el màster de Gestió Cultural de la UPV.  
  
Segon. Raons d'interés públic que concorren en la seua concessió  
La possibilitat de concedir una subvenció de caràcter nominatiu a la Universitat Politècnica de València està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està contemplada de manera expressa en el pressupost de la Generalitat per a 2023, en la secció 09, servei 03, centre gestor 01, i programa 454.10, la línia de subvenció S8629000, amb la denominació Aula-empresa relacionada amb el màster de Gestió Cultural de la UPV, i amb una dotació de 30.000 euros, per a la Universitat Politècnica de València, que té com a descripció el finançament de les despeses relatives a la creació i manteniment de l'aula-empresa, per a la realització d'activitats formatives i pràctiques curriculars de l'estudiant del màster de Gestió Cultural en Institucions Museístiques.  
La subvenció regulada en aquesta resolució té caràcter singular, derivat del caràcter excepcional i únic de l'entitat beneficiària i en atenció a la finalitat de la Generalitat de promocionar la cultura valenciana, segons les determinacions expressament contemplades per la Llei 9/2022, de 30 de desembre, de pressupostos de la Generalitat per a l'exercici 2023.  
  
Tercer. Entitat beneficiària  
L'entitat beneficiària és la Universitat Politècnica de València.  
  
Quart. Despeses subvencionables  
1. Es consideren despeses subvencionables totes aquelles despeses de naturalesa corrent, que estiguen lligades de manera indubtable a l'execució de les activitats pressupostades i autoritzades que es detallen en l'annex I d'aquesta resolució, que resulten estrictament necessàries per a la seua implementació i sempre que complisquen el que es disposa en la present resolució i en les normes sobre control i justificació establides.  
Es considera despesa realitzada la que haja sigut efectivament pagada amb anterioritat a la finalització del període de justificació establit en aquesta resolució.  
Entre aquestes despeses es poden incloure:  
a) Despeses de funcionament: aquelles despeses de funcionament corresponents a l'activitat general de l'entitat beneficiària, que hagen sigut necessàries per a la consecució de l'objecte de la subvenció, sempre que aquests costos corresponguen al període en què efectivament es realitza l'activitat. Únicament es podrà imputar a aquest concepte de despesa un màxim d'un 20 % de la subvenció concedida.  
b) Es consideren despeses de funcionament en relació amb les actuacions objecte de la present resolució: reparacions menors, manteniment, lloguer de locals en els quals es presten els serveis, primes d'assegurances que incloguen els conceptes de responsabilitat civil i danys a tercers, comunicacions directament vinculades a la prestació del servei: llum, telefonia, internet, telefax, correu i missatgeria, subscripció de bases de dades legislatives i revistes especialitzades, manteniment i/o actualització de pàgines web, serveis externs, serveis professionals, publicacions, publicitat i promoció.  
b) Despeses de personal intern: seran subvencionables els costos (salari i Seguretat Social) de personal intern de l'entitat beneficiària, necessaris per a la realització de l'activitat subvencionada. S'inclouran en la partida de despeses de personal les derivades de la contractació de personal, totalment o parcialment, per a la seua intervenció en l'activitat subvencionable, sempre que existisca una relació laboral, fixa o temporal, entre l'entitat beneficiària i la persona treballadora. En el document de justificació de l'activitat subvencionable, l'entitat sol·licitant indicarà el percentatge de la jornada laboral que el personal dedique al projecte. No s'inclouran les despeses originades per les persones integrants de les juntes directives o consells de direcció de les entitats beneficiàries ni de les contraparts.  
c) Despeses de restauració: L'import màxim subvencionable per a despeses de restauració, servei d'àpats, compra de comestibles, o similars, no podrà excedir el 5 % de la totalitat de la quantia subvencionable, amb exclusió, dins d'aquest concepte, del consum de begudes amb contingut alcohòlic. L'entitat beneficiària haurà de determinar les persones usuàries d'aquests serveis, així com el concepte pel qual s'imputa la seua despesa.  
d) Despeses de subcontractació: S'entén que existeix subcontractació quan l'entitat beneficiària de la subvenció concerta amb terceres persones l'execució total o parcial de les activitats que constitueixen l'objecte de la subvenció. L'entitat beneficiària podrà subcontractar el 60 % de l'activitat objecte de la subvenció, amb els requisits i prohibicions establits en l'article 29 de la Llei 38/2003, de 17 de novembre, general de subvencions.  
2. En cap cas seran despeses subvencionables:  
a) Despeses d'adquisició de material inventariable.  
b) Despeses financeres, recàrrecs i sancions administratives i penals.  
c) Despeses de procediments judicials.  
d) Regals a assistents i premis en metàl·lic.  
e) Despeses accessòries als desplaçaments (pàrquings, peatges autopistes...).  
3. Els tributs són despesa subvencionable quan la Universitat els abone efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
4. Es considerarà despesa subvencionable la realitzada i efectivament pagada amb anterioritat a la finalització del període de justificació.  
  
Cinqué. Quantia  
L'import de la subvenció s'estableix en un màxim de 30.000 €. Aquest import s'abonarà amb càrrec a la línia de subvenció S8629000, de la secció, servei, centre gestor i programa 97.90.57.780.44 de l'estat de despeses del pressupost de la Generalitat per a l'exercici 2023.  
  
Sisé. Òrgan gestor  
Correspon la tramitació i la gestió de la subvenció a la Direcció General de Cultura i Patrimoni. Així mateix, s'habilita la persona titular de la Direcció General de Cultura i Patrimoni per a dictar les instruccions i adoptar les mesures que considere oportunes per a l'aplicació i execució d'aquesta resolució.  
  
Seté. Obligacions de la Universitat Politècnica de València  
1. La UPV estarà subjecta a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei general de subvencions.  
  
2. La UPV estarà obligada a realitzar les activitats subvencionades en els termes d'aquesta resolució i a justificar la realització d'aquestes en els terminis establits.  
3. En particular, estarà obligada a:  
a) Realitzar les activitats que fonamenten la concessió de la subvenció previstes en l'annex I d'aquesta resolució en les dates compreses entre l'1 de gener i el 31 de desembre del 2023.  
b) Justificar el compliment dels requisits i les condicions, així com la realització de l'activitat i el compliment de la finalitat que determinen la concessió de la subvenció.  
c) Sotmetre's a les actuacions de comprovació a efectuar per l'òrgan que concedeix la subvenció, així com qualssevol altres de comprovació i control financer que puguen realitzar els òrgans de control competents que li siguen requerides en l'exercici de les actuacions anteriors.  
  
d) Comunicar a la Direcció General de Cultura i Patrimoni l'obtenció d'altres subvencions, ajudes, ingressos o recursos que financen les activitats per a la mateixa finalitat i que puguen donar lloc a la modificació de l'ajuda per produir-se una variació de les condicions tingudes en compte per a la concessió de la subvenció. En cap cas la suma de totes aquestes podrà superar el cost de l'activitat subvencionada.  
  
e) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
f) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i registres específics que siguen exigibles, amb la finalitat de garantir l'exercici adequat de les facultats de comprovació i control.  
g) Acreditar amb anterioritat a la concessió de la subvenció, mitjançant una declaració responsable, no estar sotmés a les prohibicions per a obtindre la condició de beneficiari establides en l'article 13 de la Llei 38/2003, i també no ser deutor de la Generalitat per reintegrament de subvencions, de conformitat amb el que es preveu en l'article 25 del Reglament de subvencions.  
h) Adoptar les mesures de difusió contingudes en l'apartat 4 de l'article 18 de la Llei 38/2003, i realitzar-les de conformitat amb la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
Aquestes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en mencions realitzades en mitjans de comunicació. En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicaran que l'activitat subvencionada es realitza en col·laboració amb la Conselleria d'Educació, Cultura i Esport, i les inclusions o mencions que es fan en les pàgines web oficials per a donar repercussió a les activitats, incorporaran, si correspon, el logotip que la Generalitat facilite. Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
i) Procedir al reintegrament dels fons percebuts en els supòsits previstos en l'article 37 de la Llei 38/2003 i en l'article 172 de la Llei 1/2015.  
j) Els contractes que formalitze la universitat amb el mateix proveïdor per a la realització d'actuacions subvencionades, que tinguen un import igual o superior a 15.000 € (IVA exclòs), requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja realitzat amb anterioritat a la publicació de la present resolució. Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de contractes del sector públic, de 8 de novembre de 2017.  
  
k) Tenint en compte la naturalesa jurídica de la Universitat i de conformitat amb l'article 2 de la Llei 19/2013, de 9 de desembre, de transparència, accés a la informació pública i bon govern, i de l'article 3 de la Llei 1/2022, de la Generalitat, de transparència i bon govern de la Comunitat Valenciana, a la beneficiària de la subvenció li resultarà aplicable el que s'estableix en les esmentades normes per al cas d'entitats de naturalesa pública en matèria de transparència, així com les obligacions previstes com a bàsiques en la Llei 38/2003, i en el seu reglament de desplegament, i la resta normativa vigent en matèria de transparència en la data de publicació de la present resolució.  
4. L'incompliment de les anteriors obligacions produirà la pèrdua del dret al cobrament total o parcial de la subvenció atorgada, i tindrà com a conseqüència la minoració de la subvenció o, si és el cas, el reintegrament de les quantitats percebudes de conformitat amb el que es disposa en el resolc onze de la present resolució.  
Tot això sense perjudici, si és procedent, de l'exigència de responsabilitats que puguen correspondre d'acord amb la legislació vigent.  
  
Huité. Règim i termini de justificació de la subvenció  
1. L'entitat beneficiària haurà de presentar, davant de l'òrgan gestor, l'adequada justificació de la subvenció, de la realització de l'activitat, del compliment de les condicions imposades, i de la consecució dels objectius previstos en l'acte de concessió de la subvenció.  
  
L'aportació d'aquesta justificació de la despesa acreditativa del compliment de l'activitat s'efectuarà en els termes següents:  
a) En el termini màxim d'un mes a partir de la publicació d'aquesta resolució, la beneficiària haurà de justificar, davant de la Direcció General de Cultura i Patrimoni, les despeses generades des de l'1 de gener de 2023 fins a la data de publicació de la resolució.  
b) La resta de la justificació es podrà presentar fins al 31 d'octubre de 2023.  
c) Sense perjudici del que s'ha exposat més amunt, per al mes de novembre i desembre de 2023 es podrà realitzar, prèvia sol·licitud de la Universitat el mes d'octubre, un pagament anticipat de l'import restant de la subvenció, que en cap cas podrà superar el 30 % de la quantia de la subvenció, de conformitat amb l'article 171 de la Llei 1/2015.  
D'aquesta manera, la justificació del pagament anticipat del mes de novembre i desembre de 2023 a què fa referència el paràgraf anterior haurà d'efectuar-se abans del 31 de gener de 2024.  
Tots aquests terminis podran ser ampliats de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, mitjançant una resolució de la persona titular de la Direcció General de Cultura i Patrimoni.  
2. En concret, l'entitat beneficiària haurà de presentar un compte justificatiu de la despesa realitzada, que es compondrà dels documents següents:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona creditora i del document, concepte de la despesa, el seu import, la data d'emissió, la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida, i import imputat.  
2n. Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior.  
Per a controlar l'eventual acumulació de subvencions, l'entitat beneficiària haurà de presentar declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
Quant a les factures, hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, i haurà de correspondre el període de realització de les despeses subvencionables amb la preparació i l'execució de l'activitat subvencionada.  
  
Les factures hauran de reflectir amb el suficient detall les prestacions realitzades.  
No podran aportar-se com a justificant de despeses els albarans, les notes de lliurament ni les factures proforma. L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable que no ha rebut altres subvencions o ajudes o ingressos, per a l'actuació objecte d'aquesta subvenció.  
4t. Els tres pressupostos que, si és procedent, i en aplicació de l'article 31.3 de la Llei 38/2003, de 17 de novembre, general de subvencions, haja d'haver sol·licitat l'entitat beneficiària.  
c) Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb indicació expressa de trobar-se al corrent en el pagament d'obligacions per reintegrament de subvencions.  
  
3. En el cas que l'entitat beneficiària no deduïsca cap percentatge de les quotes d'IVA suportades, haurà de presentar una declaració jurada per la persona representant legal, mitjançant la qual es notificarà no tindre dret a practicar deduccions per les quotes d'IVA que puguen suportar. Al mateix temps, presentarà un certificat de l'òrgan competent d'hisenda pública en què s'acredite que no liquida IVA, o bé un certificat de situació censal i obligacions.  
Quant als documents acreditatius dels pagaments a les persones o entitats creditores, com a justificants de pagament s'admetran resguards de transferència (si engloba diverses factures, s'haurà d'aportar relació detallada d'aquestes), així com xecs i pagarés, en els termes següents:  
  
1r. Si la forma de pagament és una transferència bancària, aquesta es justificarà mitjançant el resguard de l'ordre de càrrec i haurà de figurar en el concepte de la transferència el número de factura o, en defecte d'això, el concepte abonat.  
2n. Si la forma de pagament és el xec o pagaré, el document justificatiu consistirà en un rebut, signat i estampillat per la persona o entitat proveïdora, on haurà d'especificar-se la factura o documentació justificativa de la despesa, el fet al qual correspon el pagament i la seua data, el número i la data del xec o, si és el cas, la del venciment del pagaré, i haurà d'aparéixer, sota la signatura, el nom i el número del NIF de la persona que signa.  
La forma de pagament contemplada en els dos punts anteriors s'acompanyarà d'una còpia de l'extracte bancari del càrrec en compte corresponent a l'operació justificada.  
4. Així mateix, l'entitat beneficiària haurà d'acreditar per mitjà d'un certificat expedit per l'òrgan competent, davant de l'òrgan gestor de la subvenció regulada en aquesta resolució, els punts següents:  
a) Que els fons han sigut destinats a realitzar l'activitat per a la qual van ser concedits.  
b) Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
Nové. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent de pagament de les seues obligacions tributàries i davant de la Seguretat Social.  
En el cas que el compte bancari de l'entitat no estiga donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és:   
https://www.gva.es/va/inicio/procedimientos'id\_proc=22355  
  
Desé. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en aquesta resolució. Atesa aquesta circumstància, la universitat ho comunicarà a l'òrgan instructor en el moment que es produïsca i, en tot cas, amb anterioritat a la justificació de l'aplicació donada als fons percebuts.  
  
Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada; tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Onzé. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Conselleria d'Educació, Cultura i Esport es reserva el dret a realitzar totes aquelles inspeccions tècniques i administratives que es consideren necessàries a fi de confirmar la correcta execució de l'actuació subvencionada.  
  
Dotzé. Pla de control  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, la Direcció General de Cultura i Patrimoni efectuarà la comprovació administrativa de la justificació documental concedida, mitjançant la revisió de la documentació aportada.  
  
2. La comprovació material de la realització de les activitats es durà a terme d'acord amb el pla de control següent, que s'aprova mitjançant la present resolució:  
a) Es realitzarà un control administratiu i de qualitat, a fi de valorar el grau de compliment dels objectius marcats; s'analitzarà la documentació aportada pel beneficiari, i es comprovarà l'execució, per a valorar si s'ajusta al que s'estableix en la resolució, així com la qualitat i idoneïtat.  
b) Criteri de selecció de la mostra: aleatori.  
c) El percentatge mínim de l'ajuda que caldrà controlar serà del 10 % del total pagat d'aquesta subvenció.  
d) Per a poder efectuar la comprovació material de les activitats, el beneficiari de la subvenció haurà de facilitar l'accés a les seues instal·lacions a personal de l'òrgan gestor habilitat a aquest efecte, en el cas que siga necessari.  
A fi de no pertorbar el normal funcionament de les entitats, i atenent les disponibilitats tecnològiques del beneficiari, es podran substituir les inspeccions presencials per altres mitjans de prova en format electrònic que garantisquen l'adequada realització de l'activitat subvencionada, com per exemple vídeos, fotografies geoetiquetades o datades i altres mitjans de prova en format electrònic que garantisquen l'adequada realització de l'activitat subvencionada.  
  
Tretzé. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (d'ara en avant, RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. D'acord amb el que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46824 València. Correu electrònic:   
cacukyzwnkgcyjhlnverbsof@zie.kd.  
b) Delegació de Protecció de Dades de la Generalitat. Passeig de l'Albereda, 16. 46374 València. Correu electrònic: cak@jfz.bx.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar al responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, existeix la possibilitat de reclamar davant de l'Agència Espanyola de Protecció de Dades.  
Per a més informació, pot consultar-se el registre d'activitat de tractament denominat Ajudes, beques i subvencions, accessible en   
www.ceice.gva.es/registre-de-tractament-de-dades.  
  
Catorzé. Règim jurídic aplicable  
Aquestes subvencions es regiran pel que es disposa en aquesta resolució; per la Llei 38/2003, de 17 de novembre, general de subvencions, i pel reglament de l'esmentada llei, aprovat per Reial decret 887/2006, de 21 de juliol; així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Quinze. Efectes  
La present resolució produirà efectes a partir de l'endemà de ser publicada en el Diari Oficial de la Generalitat Valenciana i per a l'exercici per al qual és dictada.  
Contra aquesta resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Potestativament, un recurs de reposició davant del mateix òrgan que la va dictar en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la publicació d'aquesta resolució, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que consideren oportuna.  
  
València, 29 de març de 2023.- El secretari autonòmic de Cultura i Esport (p. d. R 29.04.2022, DOGV 29.04.2022): Joaquim Enric López Camps.  
  
  
  
ANNEX I  
  
A. Activitats de formació  
1. Formació per a alumnes i titulats empadronats a la Comunitat Valenciana: disseny i oferta de cursos de formació necessaris perquè el col·lectiu de persones titulades aconseguisca el màxim nivell de qualitat en la seua qualificació professional i en totes les seues possibles especialitzacions.  
Disseny i oferta de cursos curts especialitzats, traslladant-los a l'Àrea de Formació Permanent de la UPV, que es compromet a gestionar-los, promocionar-los i buscar aules i infraestructures adequades per impartir-los en les millors condicions possibles.  
2. Col·laboració en plans de formació en museus.  
3. Pràctiques d'empresa: la realització de pràctiques en l'empresa per part d'alumnes que tinguen l'empadronament a la Comunitat Valenciana amb la finalitat d'augmentar els seus coneixements.  
4. Beques: es concediran beques a estudiants de la Universitat Politècnica de València que tinguen l'empadronament a la Comunitat Valenciana per a la realització de pràctiques en museus o el desenvolupament de Treball Final de Màster en empreses o institucions públiques.  
5. Realització de formació permanent tant per al personal intern de la institució a manera de reciclatge professional com per a l'alumnat que desitge especialitzar-se.  
6. Premis a TFM, treballs i concursos d'idees: es farà lliurament de premis anuals als millors TFM presentats que versen sobre activitats i temes que hagen sigut estipulats en el contingut de l'aula. Així mateix, es premiaran aquelles idees originals i innovadores que ajuden la visualització o projecció del catàleg inclòs en les bases de la convocatòria i que servisquen per a fomentar i potenciar la cultura de la creativitat i la innovació en l'àmbit de la gestió cultural.  
7. Organització i promoció de conferència, seminaris, tallers i activitats culturals presencials i en línia d'especialització en temes afins amb la gestió cultural.  
8. Visites a museus d'institucions culturals.  
  
B. Activitats de divulgació i transferència de coneixement  
1. Publicacions sobre temes d'interés en l'àmbit de la gestió cultural: publicació dels resultats obtinguts i les experiències acumulades en els cursos de formació i en els diferents projectes d'I+D en llibres i revistes especialitzades.  
2. Realització de jornades de divulgació: es tracta de jornades/conferències especialitzades en les quals es comptarà amb la presència de professionals de prestigi nacional o internacional.  
3. Divulgació de les activitats de l'aula:  
a) Fires i congressos: col·laboració en la preparació d'exposicions dels projectes d'investigació relacionats amb el màster de Gestió Cultural. En els casos de congressos i fires nacionals i internacionals especialitzades a les quals puga interessar la seua assistència, es programaran viatges col·lectius mixtos.  
b) Foment de les relacions socials professionals: en el marc de l'aula, es programaran i es donarà suport a activitats i esdeveniments culturals com de relació social professional.  
c) Actes públics de presentació i difusió a través de xarxes socials i web: els actes públics de presentació de cadascuna de les anteriors accions considerades han d'organitzar-se per a comptar amb la major assistència possible de convidats del món polític, empresarial, professional i acadèmic.  
4. Promoció en esdeveniments científics i tècnics: Participació com a col·laborador/patrocinador de diverses activitats a realitzar la UPV al llarg del període estipulat a l'aula. Aquestes activitats també es fixaran en aquesta.  
  
  
  
ANNEX II  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
  
Dades de la persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) De conformitat amb el que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
  
Sí No   
  
Si no se subscriu la corresponent autorització, la persona interessada estarà obligada a presentar els documents corresponents juntament amb aquesta conformitat.  
b) Declare que, a la vista de les bases que regeixen aquesta resolució, les accepte íntegrament i accepte la subvenció per al projecte a què es refereix aquesta resolució.  
c) Declare que l'entitat a la qual represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, ressaltant especialment la de no ser deutora per reintegrament de subvencions.  
d) Declare que totes les dades que figuren en aquest document són certes, i em compromet, en nom de l'entitat, a destinar l'import de la subvenció que es regula i es concedeix en aquesta resolució a l'objecte previst.  
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
f) Declare que conec l'obligació d'informar aquells tercers les dades personals dels quals s'hagen d'aportar al llarg del procediment, especialment en la fase de justificació de la subvenció, que les seues dades seran facilitades a la Conselleria d'Educació, Cultura i Esport, com a responsable del tractament, amb la finalitat de gestionar la subvenció concedida.  
  
4. TRACTAMENT DE DADES PERSONALS. La Conselleria d'Educació, Cultura i Esport és responsable del tractament de les dades personals que es recullen en aquest document i, si és el cas, els adjunts que l'acompanyen, i les tractarà amb la finalitat de gestionar l'acceptació de la subvenció. Les persones interessades poden exercitar els seus drets d'accés, rectificació, oposició, supressió i limitació del tractament, i a no ser objecte d'una decisió basada únicament en el tractament automatitzat, segons s'indica en la pàgina següent: http://www.gva.es/va/proc19970. Per a més informació, consulteu el registre d'activitat de tractament denominat «Ajudes, beques i subvencions» en la següent pàgina web:   
  
www.ceice.gva.es/va/registre-de-tractament-de-dades  
  
Data i signatura de la persona representant de l'entitat.